# Slovník |
##### Výraz | ##### Vysvetlenie
Červené oči | "Efekt červených očí" môže vzniknúť pri fotografovaní s bleskom. Blesk sa pri tom odráža na sietnici motívu (človeka alebo zvieraťa) a osvieti prekrvené vnútro oka červenou farbou.
2:3 | Klasický pomer strán fotografie. Negatív kinofilmu má, napríklad, rozmery 24 x 36 mm, teda v pomere 2:3.
16:9 | V 90-tych rokoch zavedený formát televíznej obrazovky, známy aj pod pojmom širokouhlý obraz. Moderné digitálne fotoaparáty, ktoré umožňujú priame premietanie na televízore, často podporujú tento pomer strán už pri snímaní fotografií.
Adresár | Adresár je štruktúra na usporiadanie súborov na pevnom disku. Je vhodné ho nazvať menom, ktoré aspoň čiastočne opisuje údaje, ktoré v ňom sú uložené. Napríklad: "Fotky_dovolenka_jún2008", "Listy Júlii", "Zmluvy" atď.
AKO | Automatická korekcia obrázku. AKO je vlastne softvér vo fotolaboratóriu, ktorý sa snaží automaticky opraviť chyby expozície, kontrastu a ostrosti.
APS | Advanced Photo System. Špeciálny typ fotoaparátu a špeciálny film, ktoré spolu umožňujú fotografovať v troch rôznych pomeroch strán. APS-H (High) = 16:9 APS-C (Classic) = 2:3 APS-P (Panorama) = 1:3
Asistent (IT) | Asistent je program, ktorý užívateľovi pomáha pri niektorých pracovných činnostiach.
Bod otáčania | Bod, pomocou ktorého je možné objekt otáčať okolo stredu (pozri šípku).
Cache | Cache je rýchla pamäť, do ktorej sa dočasne ukladajú kópie dát na ďalšie alebo opakované použitie, takže sa nemusia znovu načítavať z pôvodného zdroja. Cache je väčšinou pre určitý program rezervovaná oblasť operačnej pamäte počítača, niektoré hardvéry (napr. pevný disk) majú zabudované vlastné Cache. Internetový prehliadač ukladá kópie webových stránok, obrázkov a iných médií na vlastnom Cache na pevnom disku, aby sa pri opätovnom vyvolaní dali rýchlejšie zobraziť. (Pevný disk je vždy rýchlejší ako akékoľvek internetové spojenie.)
CD-Image | Obraz (reprodukovateľná kópia) CD na inom dátovom nosiči, napr. na pevnom disku.
CD-R | Compact Disc Recordable. Označuje CD, na ktoré sa dá zapisovať iba raz.
CD-RW | Compact Disc ReWriteable. Označuje viackrát prepisovateľné CD.
Delete | Kláves "Delete" na klávesnici počítača slúži na vymazanie označených prvkov alebo textu, ktorý sa nachádza vpravo od kurzora.
Dizajn | Dizajn je návrh alebo forma, tvar. V softvéri Moj CEWE FOTOSVET sa dizajnom nazýva pripravená šablóna, do ktorej vkladáte vlastné fotografie a texty.
dpi | Dots per Inch = body na palec. Udáva, koľko obrazových bodov na palec (= 2,54 cm) sa nachádza na výstupe. Pre zobrazenie na obrazovke postačuje rozlíšenie 72 až 96 dpi, pre vysokokvalitnú tlač to môže byť až 360 dpi. dpi je relatívne rozlíšenie, pretože sa mení spolu s veľkosťou, na rozdiel od absolútneho rozlíšenia, ktoré udáva celkový počet pixelov na obrázku (apr. 1024 x 768 px).
Dvojklik | Po sebe rýchlo nasledujúce dve kliknutia ľavým tlačidlom myši.
Editor | V IT všeobecne označujeme editorom program, v ktorom môžeme zadávať, vytvárať a upravovať dáta a objekty. V softvéri Moj CEWE FOTOSVET sa v editoroch vytvára niektorý produkt, v podstate objednávka niektorého foto-produktu (fotoknihy, fotodarčeku alebo jednotlivých obrázkov).
EXIF-Dáta | "Exchangeable Image File Format", norma, ako sú pri obrazovom súbore uložené dodatočné informácie (tzv. metadáta). V Exif-dátach sú často uložené informácie o nastaveniach fotoaparátu (značka, typ, ohnisková vzdialenosť, doba expozície, clona, atď.), ako aj kľúčové slová na vyhľadávanie a triedenie obrazových súborov a ďalšie informácie ako súradnice alebo copyright. Otvorte si v exploreri v kontextovom menu "Vlastnosti" obrazového súboru a pozrite si údaje v záložke "Detaily". Mnohé z týchto informácií pochádzajú z Exif-dát fotografií.
Explorer | Softvér, ktorý umožňuje správu súborov a adresárov.
Expozícia | Expozíciou sa pri fotografii označuje množstvo svetla, ktoré dopadá na senzor vo fotoaparáte. Závidí od doby expozície a od nastavenej clony na fotoaparáte, ale aj od citlivosti filmu alebo senzoru. Ak je obrázok podexponovaný, je príliš tmavý, ak je preexponovaný, je príliš svetlý. V určitom rozmedzí je možné pri digitálnych fotografiách pomocou softvéru svetlosť skorigovať a prípadné chyby expozície zmierniť.
Farebná intenzita | Farebnú intenzitu môžeme upraviť pomocou digitálneho spracovania. Pritom sa zmení svetlosť určeného farebného odtieňa. Ovplyvňuje kvalitu obrázku, pretože platia rovnaké pravidlá ako všeobecne pri svetlosti, iba obmedzené na určitú farbu (červenšia ako červená nie je možná).
Formát obrázku | 1. Veľkosť, príp. rozlíšenie obrázku. 2. Formát dátového súboru, v ktorom je obrázok uložený, napr. JPG.
Formát odseku | Formát odseku je textový formát, ktorý sa vzťahuje na odsek. Sem patrí hlavne zarovnanie textu (vľavo, vpravo, na stred).
Formátovať | Týka sa všetkých objektov, pri ktorých sa formát dá zmeniť, napr. umiestnenie alebo veľkosť objektu, alebo typ písma v texte. Tiež aj príprava dátového nosiča na zápis dát.
Foto-darčeky | Určité foto-produkty, ktoré sú vhodné ako darček: hrnčeky, sklenené hrnčeky, pivné poháre, pokladničky, pohľadnice, kalendáre, tričká, podbradníky, grilovacie zástery, vankúše, taška, podložky pod myš, puzzle, hracie karty, plyšové zvieratká, prívesky na kľúče a iné predmety. Všetky s vlastnou fotografiou.
Fotografie ŠTANDARD | Fotografie vyvolané na štandardnom fotopapieri. Na rozdiel od fotografie PREMIUM je papier trochu tenší a k objednávke nie je priložený index s objednanými fotografiami.
Fotografie PREMIUM | Fotografia vytlačená na vysokokvalitnom fotopapieri. Fotografie PREMIUM majú na zadnej strane navyše vytlačené meno súboru a dátum snímania a fotoindex s prehľadom všetkých fotografií z objednávky.
Indikátor | Ukazuje v počítači vo forme stĺpca vzťah určitej časti k celku. Vpravo je príklad z asistenta fotoknihy. Zelenou je znázornený podiel použitých obrázkov, červenou podiel vyradených obrázkov.
Indikátor kvality | Indikátor kvality ukáže, či je rozlíšenie fotografie dostatočné pre želanú veľkosť tlače. V editore produktu je zobrazený formou "smajlíkov" v lište nástrojov, alebo pri objednávke jednotlivých fotografií farebným obdĺžnikom pod náhľadovým obrázkom. Zelený "smajlík" znamená: Rozlíšenie obrázku je dostatočné na dosiahnutie dobrej kvality. Pri tomto zväčšení obrázku sa vôbec nezníži jeho kvalita. Žltý "smajlík" znamená: Rozlíšenie obrázku nie je optimálne na dosiahnutie dobrej kvality. To znamená, pri tomto zväčšení je nutné počítať s miernym zhoršením kvality alebo je obrázok potrebné zmenšiť. Červený "smajlík" znamená: Rozlíšenie obrázku je na dosiahnutie dobrej kvality príliš nízke. (Upozorní Vás aj symbol "Pozor!" v strede obrázku) V tomto zväčšení by ste obrázok nemali použiť, pretože zníženie kvality bude viditeľné. Takže buď obrázok zmenšite, alebo použite iný, s väčším rozlíšením.
ISO-Image | Obraz (reprodukovateľná kópia) CD vo formáte ISO-9660 na inom dátovom nosiči, ktorý je podporovaný mnohými napaľovacími programami.
JPG | Je formát súboru, ktorý je vhodný hlavne pre fotografie a dokáže zobraziť až 16 miliónov farieb. Komprimuje obrazové dáta a šetrí pamäťové miesto. Vďaka úspornej veľkosti a dobrej kvalite zobrazenia sa tento formát zvlášť v digitálnych fotoaparátoch a na internete presadil ako štandard.
Kinofilm | Najčastejšie používaný film pri analógovej fotografii. Má rozmery 24 x 36 mm a pomer strán 2:3.
Kláves "Ctrl" | "Riadiaci" kláves.
Kláves "Shift" | Klávesy na klávesnici, niekedy označené aj symbolom šípky. Väčšinou sa používa na písanie veľkých písmen.
Kláves Esc | Kláves "Escape" na klávesnici počítača slúži n ukončenie práve prebiehajúceho príkazu.
Klipart | Klipart je obrazový súbor vo vektorovom formáte, to znamená, že nepozostáva z jednotlivých farebných bodov (pixelov) ako fotografia, ale z matematicky presného popisu kriviek, čiar a geometrických tvarov. Kliparty sa medzičasom stali samostatnou umeleckou oblasťou. Existujú celé súbory klipartov dostupné na CD alebo DVD, ktoré môžete použiť pri vytváraní pohľadníc alebo pozvánok.
Koláž | Pôvodne to bol obrázok zlepený z rôznych obrázkov, výstrižkov z novín alebo predmetov na väčší podklad, s cieľom dosiahnuť celkový umelecký dojem. Príklady koláže:
Komunita | Komunita je skupina, ktorá má rovnaké záujmy, skúsenosti alebo vedomosti, v dnešnej dobe hlavne na internete (on-line komunita).
Kontextové menu | Okno s príkazmi, ktoré je možné použiť na práve označený objekt. Otvára sa kliknutím pravým tlačidlom myši.
Kopírovať (IT) | Príkaz pre medzipamäť operačného systému. Kopírovať znamená, že súbor alebo objekt bude uložený do medzipamäte bez toho, aby bol odstránený z pôvodného miesta.
Kupón | Pri reklamných a mimoriadnych akciách získaný kupón umožňujúci zľavu z normálnej ceny foto-produktov.
Kurzor | Kurzor je značka na označenie aktuálnej pozície na pracovnej ploche obrazovky. Pri textoch je to väčšinou zvisla, blikajúca čiara, podčiarnik alebo štvorček. Kurzor myši je väčšinou šípka, symbol ruky, šípka s otáznikom, atď. Pohyb myšou na stole je znázornený pohybom kurzora na obrazovke.
Lišta nástrojov | Oblasť na pracovnej ploche softvéru, v ktorej sú príkazy zobrazené pomocou tlačidiel so symbolmi.
Náhľadový obrázok | Miniatúrne zobrazenie obrázka alebo iného súboru (napr. strán fotoknihy).
Nákupný košík | Nákupným košíkom sa v internetových obchodoch označuje zoznam produktov, ktoré si chcete objednať on-line alebo na dátovom nosiči (CD). Pri výbere doň ukladáme produkty, ako do nákupného košíka v klasickom obchode. N jeho označenie sa bežne používa symbol nákupného vozíka. Z nákupného košíka pokračujeme k pokladni alebo zadávame ďalšie údaje potrebné k objednávke.
Napaľovačka | Označuje CD alebo DVD napaľovačku v počítači. Je to mechanika, ktorá pomocou laserového svetla vie zapisovať na optické dátové nosiče (CD, DVD, Blu-Ray).
Obsah | V softvéri Moj CEWE FOTOSVET je obsahom označovaná vopred pripravená časť fotoproduktu, ktorú môžete doplniť vlastnými obrázkami a údajmi.
Odsek (pri texte) | Ako odsek označujeme časť textu medzi dvomi ručne zadanými zlomami riadku (kláves Enter).
Operačný systém | Operačný systém je softvér, ktorý uvádza počítač do použiteľného stavu. Riadi hardvér (pevné disky, obrazovku, klávesnicu a myš) a spravuje softvéry a dáta. Príklady: Microsoft Windows, Unix, Linux, MacOS.
Otáčanie | V softvéri Moj CEWE FOTOSVET je otáčanie objektov (rámčekov, obrázkov, textových polí) v editore produktov možné buď v krokoch po 90° pomocou nástrojov alebo kontextového menu, alebo ľubovoľne pomocou stlačeného ľavého tlačidla myši a bodu otáčania.
Ovládače na stranách | Takto nazývame značky v stredoch strán rámčekov, ktoré je možné "chytiť" myšou a posunúť. Slúžia na zmenu výšky alebo šírky rámčeka.
Ovládače v rohoch | Pomocou stlačeného tlačidla myši nimi môžeme rovnomerne "naťahovať" objekty. (Pozri šípky)
Pasparta | Paspartou sa pôvodne označovala papierová alebo kartónová šablóna, ktorá tvorila orámovanie obrázka v rámci rámu. Používa sa v prípade, kedy je obrázok menší ako rám, alebo ak obrázku chceme dať určitý tvar, napr. oválny a lebo okrúhly (v hranatom ráme). V softvéri Moj CEWE FOTOSVET sú pasparty digitálne šablóny, ktoré prekrývajú niektoré časti obrázkov.
Plagát | Na rozdiel od obyčajných veľkých formátov, ktoré zobrazujú jen jednu fotografiu, ponúka plagát ďalšie možnosti. Môžete na ňom skombinovať viacero obrázkov (koláž) alebo pridať texty.
Pomer strán | Pomer výšky k šírke fotografie. Väčšinou udávaný vo forme 2:3 (dva ku trom) alebo 16:9 (šestnásť ku deviatim). Klasický analógový kinofilm má pomer strán 2:3, digitálne fotoaparáty snímajú väčšinou obrázky v pomere 3:4, niektoré digitálne a APS fotoaparáty zvládajú formát 16:9. Niektoré umožňujú aj panoramatické snímky v pomere približne 1:3. Pri spracovaní digitálnych fotografií v niektorom grafickom softvéri vznikajú rôznymi výrezmi aj iné pomery strán obrázkov.
Bežné formáty fotografií
Kinofilm a APS-C | Digitálny fotoaparát | Niektoré digitálne fotoaparáty a APS-H | APS-P (Panorama)
--- | --- | --- | ---
2:3 | 3:4 | 16:9 | ca. 1:3
9,0 x 13,5 | 9,0 x 12,0 | - | -
10,0 x 15,0 | 10,0 x 13,3 | 17,8 x 10,2 | 10,2 x 25,4
11,0 x 16,5 | 11,0 x 14,6 | - | -
13,0 x 19,5 | 13,0 x 17,3 | 22,1 x 12,7 | 12,7 x 30,5
Objednané fotografie sú vyvolávané na fotopapier formátu 2:3, to znamená, pri iných pomeroch strán sú hotové fotografie iného rozmeru.
Pomocný raster | Zosvetlená mriežka z čiar, ktorá pomáha presnejšie umiestňovať objekty v editore produktov. Objekty "priskakujú" na križovatky čiar. Pomocný raster nie je vo výslednom produkte vytlačený.
Posuvné tlačidlá | Posúvaním (pomocou myši) šípky na takomto tlačidle nastavujeme nejakú hodnotu. Na príklade vpravo sú to svetlosť, kontrast a farebná intenzita. Dolu faktor zoom-u.
Pozadia Multicolor | Špeciálne pozadia v softvéri Moj CEWE FOTOSVET, ktoré sú k dispozícii v 36 farebných odtieňoch.
Pozadie | Podkladová vrstva fotoproduktu, ktorá kompletne vypĺňa potlačiteľnú plochu produktu niektorou farbou, vzorom alebo obrázkom. Na tomto pozadí sú umiestňované ostatné objekty fotoproduktu.
Predloha usporiadania | Pripravené usporiadanie rámčekov a textových polí, ktoré môžete kedykoľvek použiť.
Prehliadač | "Browser". Užívateľské rozhranie pre internet. Príklady: Microsoft Internet Explorer, Mozilla Firefox, Opera.
Produkt | V softvéri Moj CEWE FOTOSVET je produktom označovaný hotový foto-výrobok pripravený na objednávku.
Proxy | Proxy je sprostredkovateľ medzi rôznymi sieťami, napr. medzi firemnou sieťou a internetom.
Rámček | Rezervuje miesto na strane, do ktorého môžete vložiť obrázok.
Rozlíšenie (digitálna fotografia) | Digitálna fotografia sa skladá z jednotlivých obrazových bodov, takzvaných pixelov. Počet týchto pixelov sa označuje ako absolútne rozlíšenie. Hovoríme, napr. o 4000 x 3000 pixeloch alebo o 12 megapixeloch (miliónoch pixelov), obe označujú rovnaké rozlíšenie. Čím väčšie je rozlíšenie, tým lepšie sú zobrazené detaily pri zväčšovaní, ale tým väčšia je aj veľkosť súboru na dátovom nosiči. Či je rozlíšenie pre tlač dostatočné pre zväčšenie obrázku v softvéri Moj CEWE FOTOSVET , spoznáte podľa indikátora kvality. Vzťahuje sa na relatívne rozlíšenie, teda na hustotu pixelov pri tlači. Pozri "dpi".
Softvér Moj CEWE FOTOSVET | Softvér Moj CEWE FOTOSVET je tento softvér, pomocou ktorého si vyhľadávate, vytvárate a objednávate foto-produkty.
Stupne šedi | Pri fotografii znamená čierno-biely obrázok. Digitálna fotografia obsahuje informácie o svetlosti a farbe. Pri konverzii farebného obrázku na čierno-biely sa farebné informácie odstránia.
Tón farby | Hodnota nastaviteľná v náhľade posuvným tlačidlom, ktorá určuje farbu, ktorá má prevládať na fotografii. Ďalším posuvným tlačidlom sa dá nastaviť intenzita tejto farby.
Textové pole | Rámček, do ktorého sa zapisuje a následne upravuje a formátuje text.
Typ písma | Typ písma je grafické prevedenie písaného textu. Na Vašom počítači máte k dispozícii mnoho rôznych typov písma, ďalšie môžu byť doinštalované. Príklady typov písma:
Užívateľské konto | Užívateľské konto je oprávnenie vstupu do nejakého IT-systému. Užívateľ sa musí prihlásiť pomocou užívateľského mena (často e-mailová adresa) a hesla a potom má určité práva v systéme. V užívateľskom konte sú často uložené aj iné údaje o užívateľovi, napr. meno a adresa, aby ich pri opätovnom objednávaní nemnusel znovu zadávať.
Update | Inštalácia novšej verzie softvéru alebo dát (napr. cenníkov). Nastavenia softvéru ostávajú väčšinou zachované. Nová verzia sa často sťahuje priamo z internetu.
Usporiadanie (Layout) | "Layout" pochádza z angličtiny. Pri príprave tlačených výrobkov (novín, plagátov, kníh) sa v minulosti usporiadali vystrihnuté texty a obrázky na prázdne strany, aby sa určil výsledný vzhľad pri tlači. Dnes sa to robí digitálne pomocou rámčekov a textových polí.
Väzba | Väzbou sa pri viazaní kníh rozumie vonkajší obal knihy, pozostávajúci z prednej a zadnej strany a chrbta knihy.
Výberové okno | Okno, ktoré pri stlačenom ľavom tlačidle myši natiahnete cez objekty, ktoré chcete označiť. V tomto prípade natiahnuté sprava dolu doľava hore (pozri kurzor myši). Všetky objekty, ktoré aspoň čiastočne zasahujú do okna, budú označené.
Výberové pole | Známe aj pod pojmom DropDown. Príklad:
Kliknutím myšou na čierny trojuholník vpravo sa výberové okno otvorí so zoznamom (pozri obr. vpravo), z ktorého potom opäť myšou vyberiete želanú voľbu. |
Výrez | Z fotografie je odrezaná určitá časť. Pri úprave môžete urobiť výrez fotografie, aby ste napr. hlavný motív dostali do jej stredu, alebo aby ste odstránili niektorú jej časť. Príklad:
Originál | Urezaná verzia (trochu zväčšená)
Vložiť (IT) | Príkaz pre medzipamäť operačného systému. Znamená vloženie dát alebo objektov, ktoré boli predtým uložené do medzipamäte počítača alebo programu príkazmi "kopírovať" alebo "vystrihnúť".
Vystrihnúť (IT) | Príkaz pre medzipamäť operačného systému. Vystrihnúť znamená, že súbor alebo objekt bude odstránený z jeho terajšej pozície a uložený do medzipamäte.
Záložka | Záložkou označujeme tlačidlo, pod ktorým sa skrýva skupina súvisiacich príkazov. Záložky sú v programoch väčšinou umiestnené vedľa seba. (pozri nižšie).
Zoom (IT) | Zväčšenie alebo zmenšenie obsahu obrázka alebo obrazovky. Zväčšením vidíme lepšie detaily, zmenšením dosiahneme lepší prehľad.
Zoskupenie | Vytriedenie súborov do skupín podľa dátumu snímania alebo podobnosti obrazového obsahu.